**Dyddiad cyhoeddi:** 20 Tachwedd 2023

**Cais Rhyddid Gwybodaeth** 235/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Yn 2018, cyhoeddodd Trafnidiaeth Cymru daflen, a’r tu mewn iddi roedd y teitl ‘Beth fydd yn digwydd yn y dyfodol’.**

**Bum mlynedd yn ddiweddarach, ga i ofyn sut yr ydych wedi perfformio yn erbyn yr addewidion yn nhaflen 2018:**

|  |
| --- |
| Pob trên wedi’i ddisodli erbyn 2023  |
| 65 y cant yn fwy o gapasiti  |
| 600 o swyddi newydd |
| 450 o brentisiaethau newydd |
| Buddsoddi mewn gorsafoedd ledled Cymru  |
| Achrediad Gorsaf Ddiogel  |
| Teithiau ar drenau newydd sbon  |
| Ynni adnewyddadwy ar gyfer gorsafoedd a gwifrau uwchben |
| Faint o ynni adnewyddadwy a gafwyd yng Nghymru |
| Trenau newydd sydd wedi’u cydosod yng Nghymru  |
| Teithiau rhad ac am ddim i blant yn ymestyn o blant dan 5 oed i blant dan 11 oed.  |
| Prisiau hanner pris i’r oedran 16-18  |
| Pris i bobl ifanc dan 16 oed yn ystod cyfnodau tawelach pan fyddant gydag oedolyn sy’n talu am docyn.  |

**YMATEB**

**Pob trên wedi’i ddisodli erbyn 2023**

O heddiw ymlaen, mae 61 allan o 149 o’n fflyd yn newydd i TrC (nid yw pob un yn newydd sbon)

**Trenau newydd sydd wedi’u cydosod yng Nghymru**

Rydyn ni'n caffael cyfanswm o 148 o drenau newydd, gyda 77 ohonynt yn cael eu cydosod yng nghyfleuster CAF Casnewydd, felly mae 52% o’r fflyd newydd yn cael ei hadeiladu yng Nghymru.

**Teithiau ar drenau newydd sbon a Chapasiti Fflyd**

Daw’r diagramau cywir cynharaf sydd ar gael o fis Rhagfyr 19 ymlaen.

O’r rhain rydyn ni wedi cyfrifo ein bod wedi cynllunio (ar gyfartaledd yn ystod yr wythnos) i ddarparu cyfanswm capasiti fflyd o **14,210** bob dydd ar gyfer pob gwasanaeth.

Mae’r hyn y gallwn ei ddarparu heddiw yn amrywio yn dibynnu ar argaeledd “ar y diwrnod”, ond pe baem yn cymryd y cyfartaledd dros y 5 diwrnod diwethaf, roedden ni wedi darparu cyfanswm capasiti fflyd o **19,849** bob dydd ar gyfer pob gwasanaeth. Mae hyn yn gynnydd o **40%** o’i gymharu â chynllun Rhagfyr 19. Mae hyn yn llai na’r cynnydd o 65% ond mae’n werth nodi bod COVID wedi effeithio’n sylweddol ar y gwaith o gyflawni ein fflyd newydd a’r oedi o ganlyniad i hynny. Ar ôl i ni gael ein darpariaeth lawn o drenau newydd, dylem gyrraedd ffigur y cynnydd o 65% o’i gymharu â 2018.

Mae’r dadansoddiad llawn o gapasiti'r fflyd ynghlwm

Sylwer: Mae TrC yn parhau i gyflwyno ein fflyd newydd yn ogystal â pharhau i gyflwyno gwasanaethau newydd fel ein gwasanaeth rhwng Glynebwy a Chasnewydd. Bydd y rhain, gyda’i gilydd, yn cynyddu capasiti cwsmeriaid ar ôl i’r holl unedau gael eu darparu. Yn anffodus, oherwydd COVID, mae’r gwaith o ddarparu unedau newydd wedi disgyn y tu ôl i’r hyn roeddem wedi’i gynllunio’n wreiddiol yn 2018. Ar ôl i’r holl unedau gael eu cyflwyno, fodd bynnag, bydd gennym gyfanswm o 378 [nifer y cerbydau nid yr unedau] o’i gymharu â 262 yn 2018. Dylai hyn, ynghyd â chynnydd mewn gwasanaethau, arwain at gynnydd sylweddol mewn capasiti ar gyfer ein cwsmeriaid.

**Mae teithio am ddim i blant dan 5 oed yn ymestyn i rai dan 11 oed, prisiau hanner pris i’r oedran 16-18, pris i bobl ifanc dan 16 oed yn ystod cyfnodau tawelach pan fyddant gydag oedolyn sy’n talu am docyn.**

Cyflwynwyd pob un o’r rhain yn 2020.

**Faint o ynni adnewyddadwy a gafwyd yng Nghymru**

Mae hyn wedi’i nodi yn yr astudiaeth achos sydd wedi’i hatodi  [Green-Dragon-case-study-updated.pdf (tfw.wales)](https://trc.cymru/amdanom-ni/datblygu-cynaliadwy/astudiaethau-achos/y-ddraig-werdd?_gl=1*1n01fov*_ga*MTU1MzU1ODE5Mi4xNjMyMzk1NTQ5*_ga_E6B8G8EZ88*MTcwNjA5NTEzOC4yMi4wLjE3MDYwOTUxMzguNjAuMC4w)

**Ynni adnewyddadwy ar gyfer gorsafoedd a gwifrau uwchben**

Mae manylion faint o ynni adnewyddadwy rydyn ni’n ei gynhyrchu ar hyn o bryd i’w gweld yn ein hadroddiad ar [Allyriadau carbon 2022/23 | Trafnidiaeth Cymru (trc.cymru)](https://trc.cymru/allyriadau-carbon-2022-23?_gl=1*6l0dsh*_ga*MTU1MzU1ODE5Mi4xNjMyMzk1NTQ5*_ga_E6B8G8EZ88*MTcwNjA5NzAxNi4yMy4wLjE3MDYwOTcwMTYuNjAuMC4w)

Mae’r astudiaeth achos uchod yn rhoi manylion canran yr ynni adnewyddadwy yn ein contractau ynni ar gyfer ein gorsafoedd.

Mae’r cyfarpar llinellau uwchben yn dal yn y cam profi ac mae’r contract ar gyfer 2024/25 yn dal i gael ei ddatblygu.

**Achrediad Diogelwch Gorsafoedd**

*“Yn ystod adolygiad o’r heddlu ddechrau 2019, adolygodd Uned Dylunio i Atal Troseddu Heddlu Trafnidiaeth Prydeinig ei lwyth gwaith a’i ymrwymiadau. Mae’r Uned yn gyfrifol am lawer o swyddogaethau hanfodol, nid dim ond y cynllun hwn, gan gynnwys gwaith atal hunanladdiad, diogelu, a chyngor ynghylch dylunio pensaernïol i leihau troseddu.*

*Byddai’r model hwn wedi golygu capasiti ac ati yn unig. Mae’r galw a gynhyrchir gan y cynllun hwn yn uchel. O ganlyniad, roedd yr Heddlu Trafnidiaeth Prydeinig yn ceisio ystyried gyda’r Adran Drafnidiaeth sut y gellid strwythuro’r cynllun yn fwy effeithiol i flaenoriaethu lleoliadau sy’n peri’r risg fwyaf o niwed gan achosi troseddu, er mwyn i’r cynllun allu sicrhau’r budd mwyaf i’r diwydiant rheilffyrdd a’r cyhoedd sy’n teithio.*

*Yn ystod hydref 2019, dechreuodd yr Adran Drafnidiaeth ystyried cynllun diwygiedig. O dan y cynllun diwygiedig, roedd rhaid i bob gorsaf yn genedlaethol gael ei gwerthuso dros gyfnod treigl o 5 mlynedd a’i sgorio yn erbyn y model Bygythiad, Niwed a Risg (TRH). O ran dadansoddi, ystyriwyd bod y 400 prif orsaf (15% yn genedlaethol) yn cynnwys y rhan fwyaf o orsafoedd a oedd yn cael eu hystyried yn lleoliadau blaenoriaeth a byddai canolbwyntio ar y lleoliadau hyn yn sicrhau’r manteision gorau posibl o’r cynllun o ran lleihau troseddu a hybu hyder y cyhoedd.*

*Codwyd materion ODP GA ar gyfer achrediad llawn drwy gydol y broses ymgynghori a phenderfynodd yr Adran Drafnidiaeth y byddai cyfarfod ar wahân yn cael ei gynnal i drafod ymrwymiad TrC i’r GA (Trefniadau Cyffredinol). Cynhaliwyd y cyfarfod hwn i drafod y newidiadau i’r cynllun ym mis Tachwedd 2020. Y rhai a oedd yn bresennol oedd John Hampton, Uwch Gynghorydd yr Heddlu a Gorsafoedd Diogel yn yr Adran Drafnidiaeth, Nick Brook Cynghorydd Diogelwch Cymunedol a Throseddu yr Adran Drafnidiaeth, Katie Downs Pennaeth yr Uned Dylunio i Atal Troseddu Heddlu Trafnidiaeth Prydeinig ac Andy Carney Pennaeth Diogelwch TrC a Simon Turton, Rheolwr Diogelwch Rheilffyrdd TrC Cyf.*

*Yn ddiweddarach, gwnaeth yr Adran Drafnidiaeth gonsesiynau i bob Cwmni Trên ers yr ymgynghoriad y byddai unrhyw orsafoedd sydd wedi’u hachredu ar hyn o bryd yn cael gwneud cais am ailachredu dan yr “hen” gynllun ond y byddai unrhyw achrediadau newydd yn dod o dan y cynllun newydd. Byddai hyn yn rhoi dim ond 25 gorsaf achrededig i Wasanaethau Rheilffyrdd Trafnidiaeth Cymru Cyf ac o ystyried y gyfradd droseddu gymharol isel yng Nghymru, byddai’n amheus a fyddai unrhyw un o’r 400 o orsafoedd “newydd achrededig” y sonnir amdanynt uchod yng Nghymru. Roedd hyn yn golygu ei bod yn amhosibl cyflawni ymrwymiad GA Gwasanaethau Rheilffyrdd TrC Cyf ar SSA a gafodd ei gario drosodd ar ôl trosglwyddo. Cafodd y cynnig blaenorol o ostyngiad i 79 ei drafod a’i amlinellu i’r Adran Drafnidiaeth, a chytunodd mewn egwyddor i adolygu’r cynnig, os oedd yn ffordd ymlaen y cytunwyd arni gan TrC. Cymerodd Andy Carney gamau i godi’r cynnig diwygiedig yn TrC, ac os byddai Adran Drafnidiaeth TrC yn ei dderbyn, byddai’n siarad â’u cymheiriaid yn Llywodraeth Cymru (pe byddai angen) i gael cytundeb gan fod yr Adran Drafnidiaeth yn teimlo na fyddai’n bosibl cyflawni’r ymrwymiad gwreiddiol i ddarparu 247 o orsafoedd yn llawn, ac nid oedd yn ddull a argymhellir i’r SSA gan ei fod yn gwanhau ei effeithiolrwydd. Cytunwyd y byddai’r cam hwn yn cael ei ohirio tan ar ôl y trosglwyddiad”.*

Aeth hyn drwodd a chytunwyd arno gan JBIC ar 12 Hydref 2021, ac roedd Jonathan McCarthy a Simon Marshal yn delio â hyn ymhellach gyda Llywodraeth Cymru, ond er gwaethaf yr anogaeth ni fu unrhyw ddiweddariad pellach ar hyn ers hynny. Ar hyn o bryd mae gennym y 25 gorsaf wreiddiol wedi’u hailachredu tan 2025, sef, **Abercynon, Aberystwyth, Bangor, Y Barri, Pen-y-bont ar Ogwr, Caerffili, Bae Caerdydd, Caerdydd Canolog, Stryd y Frenhines, Caerdydd, Caerfyrddin, Caer, Bae Colwyn, Cwmbrân, Tref Glynebwy, Hwlffordd, Henffordd, Caergybi, Cyffordd Llandudno, Machynlleth, Casnewydd, Pontypridd, Prestatyn, Cyffordd Twnnel Hafren, Amwythig a Dinbych-y-pysgod.**

Yn dilyn hyn, bu cytundeb i adolygu’r cynllun SSA yn llawn gan Heddlu Trafnidiaeth Prydeinig a’r Adran Drafnidiaeth, ac mae hyn yn dal i fynd rhagddo gyda Chwmnïau Trên, er bod rhywfaint o symud yn y Gweithgor Gorsafoedd Diogel ym mis Awst 2023 ac mae’r cyfarfod nesaf wedi’i gynllunio ar gyfer mis Tachwedd ond nid oes dyddiad wedi’i anfon eto.

Aeth hyn drwodd a chytunwyd arno gan JBIC ar 12 Hydref 2021, ac roedd Jonathan McCarthy a Simon Marshal yn delio â hyn ymhellach gyda Llywodraeth Cymru, ond er gwaethaf yr anogaeth ni fu unrhyw ddiweddariad pellach ar y mater ers hynny. Ar hyn o bryd mae gennym y 25 gorsaf wreiddiol wedi’u hailachredu tan 2025, sef, **Abercynon, Aberystwyth, Bangor, Y Barri, Pen-y-bont ar Ogwr, Caerffili, Bae Caerdydd, Caerdydd Canolog, Stryd y Frenhines, Caerdydd, Caerfyrddin, Caer, Bae Colwyn, Cwmbrân, Tref Glynebwy, Hwlffordd, Henffordd, Caergybi, Cyffordd Llandudno, Machynlleth, Casnewydd, Pontypridd, Prestatyn, Cyffordd Twnnel Hafren, Amwythig a Dinbych-y-pysgod.**

Yn dilyn hyn, bu cytundeb i adolygu’r cynllun SSA yn llawn gan Heddlu Trafnidiaeth Prydeinig a’r Adran Drafnidiaeth, ac mae hyn yn dal i fynd rhagddo gyda Chwmnïau Trên, er bod rhywfaint o symud yn y Gweithgor Gorsafoedd Diogel ym mis Awst 2023 ac mae’r cyfarfod nesaf wedi’i gynllunio ar gyfer mis Tachwedd ond nid oes dyddiad wedi’i anfon eto.

**Buddsoddi mewn gorsafoedd ledled Cymru**

Roedd y £194M a gynigiwyd i wella gorsafoedd yn ffigur o’r cychwyn cyntaf fel rhan o’r cytundeb grant. Cafodd y deunydd gwybodaeth sy’n sôn am y ffigur hwn ei ryddhau yn 2019, cyn y pandemig. Arweiniodd y pandemig at y busnes yn gorfod ailwerthuso ei wariant, ac o ganlyniad hyd yma mae’r gwariant presennol ar fuddsoddi mewn gorsafoedd yn £33M hyd yn hyn. Mae’r gwariant hwn i’w weld mewn arwyddion a dulliau canfod y ffordd gwell, ail-frandio gorsafoedd i ddangos lliwiau Trafnidiaeth Cymru, sgriniau gwybodaeth newydd i gwsmeriaid, gweithgareddau glanhau gorsafoedd yn drylwyr, peiriannau tocynnau a darllenwyr tocynnau digidol, a Bow Street - ein gorsaf mwyaf newydd ar y rhwydwaith. Dyma rai ffyrdd rydyn ni wedi gwella gorsafoedd ar draws ein rhwydwaith yn ystod y pum mlynedd diwethaf.

**600 o swyddi newydd a 400 o brentisiaethau newydd**

Mae’n anodd sôn am y 600 o swyddi newydd gan fod y sefydliadau’n 2 sefydliad yn 2019.

Er enghraifft, rydyn ni wedi recriwtio criwiau trenau ychwanegol (swyddi newydd) fel y nodir isod –

* Gyrwyr - Canol 2021 roedd gennym tua 680 FTE. Heddiw (Tachwedd 2023) mae gennym tua 840 FTE
* Goruchwylwyr - Canol 2021 roedd gennym tua 530 FTE - Heddiw (Tachwedd 2023) mae gennym tua 650 FTE

Prentisiaid

* Rydyn ni wedi recriwtio 355 Prentis Gyrru a 67 o Brentisiaid eraill ers 2019 (cyfanswm 422)

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".